รองนายกรัฐมนตรี ปฏิเสธตอบคำถามกรณีการคัดเลือก ส.ว. แนะสื่อสนใจวันที่ 24 มีนาคมดีกว่า
รองนายกรัฐมนตรี ปฏิเสธตอบคำถามกรณีการคัดเลือก ส.ว. แนะสื่อสนใจวันที่ 24 มีนาคม ดีกว่า ส่วนรัฐบาลชุดไหนจะทำหน้าที่ประธานอาเซียน ยังตอบไม่ได้ แต่ถ้าการตั้งรัฐบาลใหม่กินเวลานาน รัฐบาลเดิมก็ต้องทำหน้าที่ไปก่อนนายวิษณุ เครืองาม รองนายกรัฐมนตรี ปฏิเสธตอบคำถาม เกี่ยวกับการคัดเลือก ส.ว. เพราะมองว่าเป็นอำนาจของ คสช. จึงไม่ควรนำเรื่องนี้มาเป็นข่าวก่อนวันเลือกตั้ง ขอให้มาสอบถามหลังการเลือกตั้งดีกว่า และหลังเลือกตั้งจะมีการเปิดเผยรายชื่อเมื่อใดก็ไม่ทราบเช่นกัน ขึ้นอยู่กับ คสช. แต่ยืนยันไม่ใช่เรื่องลับถึงขนาดที่ต้องปกปิดส่วนกระเเสข่าวที่มีชื่อ นายวิษณุ เป็น ส.ว. ด้วย นายวิษณุ กล่าวว่า หากเป็นเรื่องจริงก็ดีใจ แต่กระบวนการได้มาต้องผ่านหลายขั้นตอน อีกทั้งตอนนี้ก็ไม่รู้ว่ามีชื่ออยู่ใน 400 ชื่อแรกหรือไม่ ขณะเดียวกัน ก็ไม่ทราบว่า จะได้นั่งตำแหน่งประธานวุฒิสภา หรือไม่สำหรับการทำหน้าที่ประธานอาเซียนของประเทศไทยนั้น นายวิษณุ ไม่แน่ใจว่ารัฐบาลชุดปัจจุบัน จะได้ทำหน้าที่หรือไม่ แต่รัฐบาลจะอยู่จนเสร็จสิ้นภารกิจ และมีรัฐบาลใหม่เข้ามา จึงตอบไม่ถูกว่ารัฐบาลนี้ยังอยู่อีกนานเท่าใด เพราะต้องรอรัฐบาลใหม่เข้าเฝ้า ถวายสัตย์ปฏิญาณตน แต่หากกินระยะเวลาไปถึงช่วงการประชุมอาเซียน รัฐบาลนี้ก็ต้องทำหน้าที่ไปก่อน